August Eiebakke
Store norske leksikon,Kunst og estetikk,Bildende kunst,Kunsthistorie,Norsk bildende kunst fra 1800-1945
August Eiebakke var en norsk maler som gjorde seg gjeldende med realistisk pregede folkelivs-skildringer fra østlands-området.
Eiebakke var elev ved Statens håndverks- og kunstindustriskole i 1883–1889, av Christian Krohg og Eilif Peterssen i 1886–1887 og Kristian Zahrtmann i 1892–1898. Våren 1893 var han i Paris, i 1894, 1895–1896 og 1904–1905 i Italia.Han gikk ut fra 1880-årenes naturalistiske bondelivsmaleri, men ville som han selv sier, bort fra den ensidige skildringen av «fattigdom med gustne fjæs og sild og poteter». Han ville male bilder hvor «veltrevnan» og tilfredsheten er skildret «slig jeg har seet den i lyse perioder paa en tarvelig bondegaard som hjemme». Denne helgefreden fyller bilder som Søndag på landet (1889), Anretning (1891) og Søndagsfred (1892), de to siste i Nasjonalgalleriet i Oslo. Han malte senere religiøse komposisjoner som Kristus åpenbarer seg for apostlene i Arendal kirke (1900–1902).Eiebakke var også en populær portrettmaler. Han var overlærer ved Statens håndverks- og kunstindustriskole i 1912–1937. Les mer i Store norske leksikon August Eiebakke i Norsk kunstnerleksikon naturalisme norsk kunsthistorie